หุ้นปิดบวก 12 จุด
ดัชนีภาคเช้าปิดที่ 1,017.79 จุด เพิ่มขึ้น 12.21 จุด (+1.21%) แตะระดับสูงสุด 1,018.43 จุด และต่ำสุด 1,012.21 จุด มูลค่าการซื้อขาย 27,377 ล้านบาท
3 พ.ย. 2553

ดัชนีภาคเช้าปิดที่ 1,017.79 จุด เพิ่มขึ้น 12.21 จุด (+1.21%) แตะระดับสูงสุด 1,018.43 จุด และต่ำสุด 1,012.21 จุด มูลค่าการซื้อขาย 27,377 ล้านบาท 
 



ภาพประกอบข่าว
นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซียไซรัส เปิดเผยว่า ตลาดหุ้นไทยเช้านี้ปรับตัวขึ้นค่อนข้างแรงทิศทางเดียวกับตลาดหุ้นอื่นในภูมิภาค โดยแรงซื้อหลักมาจากกองทุนในประเทศที่ยังคงซื้อต่อเนื่องจากเมื่อวานนี้ ในขณะที่นักลงทุนต่างชาติและนักลงทุนรายย่อยในประเทศเริ่มที่จะขายเพื่อรอดูความชัดเจนเรื่องมาตรการ QE2 ของธนาคารกลางสหรัฐ(เฟด)
ด้านปัจจัยในประเทศภาพรวมยังแข็งแกร่ง โดยเศรษฐกิจยังขยายตัวอย่างต่อเนื่อง และทางธนาคารแห่งประเทศไทยก็ได้มีการปรับเพิ่มประมาณการณ์ตัวเลขจีดีพีใหม่ อย่างไรก็ตามเรื่องที่น่าเป็นห่วงคือผลกระทบอย่างภาวะน้ำท่วม แต่มองว่าจะไม่ส่งผลกระทบต่อการเติบโตของจีดีพีในปีนี้ เพราะเชื่อว่าทางรัฐบาลคงมีการอัดฉีดเม็ดเงินช่วยเหลืออย่างเต็มที่ แต่อาจจะส่งผลกระทบในช่วงไตรมาส 1/54
โดยวันนี้มีการเข้ามาเล่นเก็งกำไรในหลายๆ กลุ่มทั้งกลุ่มสื่อและบันเทิง กลุ่มปิโตรเคมีและพลังงานที่ได้รับแรงหนุนจากราคาน้ำมันและสินค้าโภคภัณฑ์ที่ปรับตัวสูงขึ้น กลุ่มเกษตรและวัสดุก่อสร้างที่คาดว่าจะได้รับประโยชน์หลังจากน้ำลด
แนวโน้มการลงทุนในช่วงบ่ายนี้ น่าจะเคลื่อนไหวใกล้เคียงกับช่วงเช้า มีแนวรับ 1,000 จุด แนวต้าน 1,017 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT          มูลค่าการซื้อขาย 3,266 ล้านบาท ปิดที่ 314.00 บาท เพิ่มขึ้น 6.00 บาท (+1.95%) 
PTTAR     มูลค่าการซื้อขาย 1,480, ล้านบาท ปิดที่ 33.50 บาทลดลง 0.25 บาท (-0.74%) 
TOP         มูลค่าการซื้อขาย 1,177, ล้านบาท ปิดที่ 58.00 บาท เพิ่มขึ้น 1.50 บาท (+2.65%) 
PTTCH     มูลค่าการซื้อขาย 1,082, ล้านบาท ปิดที่ 158.00บาท เพิ่มขึ้น 4.00 บาท (+2.60%) 
BANPU    มูลค่าการซื้อขาย 934 ล้านบาท ปิดที่ 784.00 บาท เพิ่มขึ้น 6.00 บาท (+0.77%)